section_heading: Prvi svjetski rat
paragraph_text: Nakon ulaska Rumunjske u rat na strani Antante u kolovozu 1916. Cristescu je imenovan načelnikom stožera 2. armije kojom je zapovijedao Alexandru Averescu. S 2. armijom sudjeluje u Bitci za Transilvaniju. Kada je Averescu u rujnu 1916. imenovan zapovjednikom 3. armije i Grupe armija Jug, Cristescu postaje načelnikom stožera navedenih formacija. U studenom 1916. imenovan je zapovjednikom 4. armije zamijenivši na tom mjestu Constantina Prezana. Navedenom armijom zapovijeda međutim, manje od mjesec dana jer je ista u prosincu rasformirana.